Abotabadas
Abotabadas (urd. ایبٹ آباد = Ābṭābād) – miestas šiaurės Pakistane, Chaiber Pachtunchvos provincijoje, Orašo slėnyje, 50 km į šiaurės rytus nuo Islamabado. Miestas įsikūręs kalnų apsuptyje, pasižymi maloniu klimatu. Netoli Abotabado prasideda Karakorumo plentas į Kiniją. Verčiamasi maisto, lengvąja pramone, apylinkėse yra kurortų. Veikia Hazaros universitetas, karo akademija, medicinos, technologijų kolegijos.